Diari Oficial de la Generalitat Valenciana


Sumari del DOGV 5359, del 03-10-2006 (2006/10409)

RESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Cáritas Diocesana de València, per a dur a terme un programa integral d'atenció a les persones que exercicen la prostitució en els carrers de la ciutat de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5359

Data del DOGV
:   03-10-2006

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2006/10903


Data del document
:   05-09-2006

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria de Benestar Social
    * València
    * prostitució
    * organització benèfica
    * administració central
    * administració local
    * cooperació administrativa

R
ESOLUCIÓ de 5 de setembre de 2006, del director general de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col·laboració entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Cáritas Diocesana de València, per a dur a terme un programa integral d'atenció a les persones que exercicen la prostitució en els carrers de la ciutat de València. [2006/10826]  
Subscrit, després de la tramitació prèvia reglamentària, entre la Generalitat Valenciana, a través de la Conselleria de Benestar Social, l'administració General de l'Estat, a través de la Delegació del Govern en la Comunitat Valenciana, l'Ajuntament de València i Cáritas Diocesana de València, el 9 de març de 2006, un Conveni de col·laboració per a dur a terme un programa integral d'atenció a les persones que exercicen la prostitució en els carrers de la ciutat de València, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat l'esmentat Conveni, que ha quedat inscrit en el Registre de Convenis amb el número 0642/2006, i que figura com a annex d'esta resolució.  
València, 5 de setembre de 2006.. El director general de Relacions amb les Corts i Secretariat del Govern: Antonio V. Peral Villar   
CONVENI DE COl·lABORACIÓ ENTRE LA GENERALITAT VALENCIANA, A TRAVÉS DE LA CONSELLERIA DE BENESTAR SOCIAL, L'ADMINISTRACIÓ GENERAL DE L'ESTAT, A TRAVÉS DE LA DELEGACIÓ DEL GOVERN EN LA COMUNITAT VALENCIANA, L'AJUNTAMENT DE VALÈNCIA I CÁRITAS DIOCESANA DE VALÈNCIA, PER A DUR A TERME UN PROGRAMA INTEGRAL D'ATENCIÓ A LES PERSONES QUE EXERCIXEN LA PROSTITUCIÓ EN ELS CARRERS DE LA CIUTAT DE VALÈNCIA  
València, 9 de març de 2006  
REUNITS  
D'una part, l'Honorable consellera de Benestar Social, Sra.Alicia de Miguel García, en representació de la Generalitat Valenciana, fent ús de les facultats que li conferix la Llei 5/1983, de 30 de desembre, modificada per la Llei 1/2002, i conforme a l'article 54 bis) del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, autoritzada per acord del Consell de data 24 de febrer de 2006.  
L'alcaldessa de l'Ajuntament de València, Sra.Rita Barberá Nolla, en nom i representació del referit Ajuntament, conforme a la legislació de Règim Local vigent i l'Acord de la Junta de Govern Local de data 3 de febrer del 2006.  
El delegat del Govern de la Comunitat Valenciana, el Sr. Antonio Bernabé García, fent ús de les facultats que per llei li conferixen.  
I d'una altra, la directora de Cáritas Diocesana de València, Sra.Concepció Guillen Paredes, en nom i representació d'esta, autoritzat pel vigent estatut de la institució.  
Es troben en nom i representació de les corporacions a què representen, i els càrrecs dels quals consten per notorietat. Es reconeixen capacitat legal suficient per a l'atorgament del present conveni de col·laboració, i a este efecte   
MANIFESTEN  
Primer. Que la Llei de la Generalitat Valenciana 5/97, de 25 de juny, per la qual es regula el sistema de servicis socials en l'àmbit de la Comunitat Valenciana, garantix, en el seu títol preliminar, article 1r, a tots els ciutadans la prevenció, el tractament i l'eliminació de qualsevol causa o situació de marginació o desigualtat social, la coordinació dels recursos i de les iniciatives públiques i privades, així com els aspectes socials dels sistemes sanitaris i educatius.  
Segon. A causa de les problemàtiques generades per la prostitució es va iniciar l'any 2001 un treball interdisciplinari d'atenció integral als que exercixen esta.  
La unitat d'atenció integral va complir notablement amb l'objectiu de conéixer les variables que incidixen en la problemàtica de les dites dones i que determinen quins factors econòmics i socials són de major rellevància i que podran possibilitar dur a terme una labor més especialitzada encaminada a aconseguir objectius d'inserció en aquelles dones la demanda de les quals va en este sentit.  
Tercer. Es proposa, per tant la realització d'un programa, en coordinació amb totes les institucions i organitzacions firmants, les bases essencials de les quals són: la prevenció, la sensibilització, l'acompanyament i la intervenció amb les persones que es prostituïxen en els carrers de la ciutat de València, així com la informació sobre tots els tipus de recursos de què es disposa, creant una comissió tècnica de seguiment del dit programa.  
CLÀUSULES  
Primera. Objecte del conveni  
La col·laboració entre les distintes entitats per a la realització d'un programa d'atenció a persones que exercixen la prostitució en els carrers de la ciutat de València.  
Segona. Actuacions que cal desenrotllar  
Per a la consecució del dit fi les parts es comprometen:  
1. Posar en comú per a la deguda execució del Programa que constituïx l'objecte del present conveni, els recursos ordinaris de què disposen, i que es concreten de la manera següent:  
a) Generalitat Valenciana  
. Conselleria de Benestar Social:  
. Finançar els costos de personal de l'equip d'especialistes que contractarà Cáritas Diocesana per al desenrotllament del programa i els gastos generals que se'n deriven.  
La Conselleria de Benestar Social coordinarà la col·laboració d'altres departaments de l'administració de la Generalitat Valenciana.  
. Conselleria de Sanitat:  
. Obtenció de la targeta solidària.  
. Centre d'informació i prevenció de la Sida (CIPS).  
. Centre de suport al centre d'atenció a persones sense sostre (CAST).  
b) Ajuntament de València:  
. Centres municipals de Servicis Socials  
. Centre d'atenció a persones sense sostre  
. Quatre places en el pis per a dones immigrants  
. Prestacions socials (ajudes)  
. Fins a vint ajudes d'entrada en vivenda.  
c) Delegació de Govern de la Comunitat Valenciana:  
. Oficina d'estrangers a València, la qual prestarà assessorament tècnic en coordinació amb els assessors jurídics disposats en el Programa.  
2. Cáritas Diocesana, contractarà un equip de professionals especialitzats per al desenrotllament d'un programa específic de sensibilització, de prevenció, d'intervenció i d'assistència a les destinatàries de les accions, informació de tots els recursos disponibles i orientació cap a la inserció laboral i assumirà els gastos generals derivats del desenrotllament del programa.  
Tercera. Finançament  
La Generalitat Valenciana junt amb l'Ajuntament de València, de conformitat amb la seua programació anual i dins de les seues possibilitats competencials i pressupostàries, en el marc de subvencions previst en la legislació vigent, establixen l'aportació de les ajudes econòmiques en un total de noranta mil quatre-cents dos amb trenta euros (90.402,30 euros), les quals seran aportades per cada una de les institucions mencionades, d'acord amb el detall següent:  
Per part de la Generalitat Valenciana, a través de la Conselleria de Benestar Social, seixanta-sis mil cinc-cents huitanta euros (66.580'00 euros), a través de la línia de subvenció T4965, denominada .P.I. Atenció prostitució València., aplicació pressupostària 30.09.62.302.09.0.  
El pagament de l'aportació de la Generalitat Valenciana s'efectuarà de la manera següent:  
. Un 60% del seu import es lliurarà a la firma del present conveni.  
. El 40% restant es lliurarà després de l'aportació i de la comprovació de la documentació justificativa de l'efectiva i correcta aplicació de l'import inicialment anticipat.  
La justificació consistirà en la presentació de documents acreditatius del gasto, per part de Caritas Diocesana, de gastos de naturalesa corrent, generats per la realització de l'objecte del present Conveni d'acord amb les regles següents:  
a) Els justificants presentats hauran de ser originals o fotocòpies degudament compulsades i corresponents a l'exercici 2006.  
b) Les factures i els documents substitutius d'estes, hauran de complir els requisits establits en el Reial Decret 1496/2003, de 28 de novembre, pel qual s'aprova el reglament pel qual es regulen les obligacions de facturació i es modifica el reglament de l'Impost sobre el Valor Afegit.  
Cáritas Diocesana haurà de presentar, amb anterioritat al 15 de novembre del 2006, documentació justificativa de la totalitat de la subvenció concedida o del menys, i sempre que això siga possible d'acord amb el que establix la Llei de Pressupostos per a l'exercici 2006, del percentatge que possibilite el lliurament del 100% d'esta; en este últim supòsit, la resta de la documentació justificativa s'haurà de presentar amb anterioritat al 15 de gener del 2007.  
Al tractar-se d'una entitat sense ànim de lucre, i considerant que l'import de la subvenció no supera el que establix l'article 47 bis 3.A.b), del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana, l'entitat no haurà de presentar les garanties corresponents per les bestretes de pagament regulades en els paràgrafs anteriors.  
Per part de l'Ajuntament de València vint-i-tres mil huit-cents vint-i-dos amb trenta euros (23.822,30 euros) a través de la línia de subvenció EC 150/313/48972 del programa pressupostari del pressupost de l'Ajuntament de València per a l'exercici 2006.  
Les subvencions assenyalades aniran destinades al finançament de la contractació de l'equip de professionals especialitzats a què fa referència el número 2 de l'estipulació segona, i fer front als gastos generals de la posada en marxa d'este Programa.  
Quarta. Programa específic d'actuació  
La ONG firmant participarà junt amb les anteriors institucions, en el disseny i en la planificació del programa específic d'actuació, i al seu torn, contractarà el personal especialitzat i els mitjans materials necessaris per a la posada en marxa d'este.  
Este personal desenrotllarà, fonamentalment, funcions relacionades amb la sensibilització, la prevenció, la intervenció, l'assistència i l'acompanyament de les destinatàries de les accions, informació de tots els recursos disponibles, oferta de servici i orientació cap a la inserció laboral.  
Per a tal fi, i tenint en compte els mitjans disposats, Cáritas Diocesana de València rebrà de l'Ajuntament de València i de la Generalitat Valenciana la quantitat de noranta mil quatre-cents dos amb trenta euros (90.402,30 euros) referits en la clàusula Tercera.  
Quinta. Comissió de Seguiment   
Es mantindrà la Comissió Tècnica de Seguiment i Avaluació del present conveni, ja constituïda en anys anteriors, formada per un tècnic adscrit a cada una de les institucions i la ONG firmants del present Conveni i un representant del col·lectiu a què es destinen les actuacions. La dita Comissió es reunirà cada dos mesos, amb l'objectiu d'avaluar el funcionament del Programa, proposar les mesures correctores d'este i dirimir els problemes d'interpretació i d'aplicació que puguen sorgir en el desenrotllament del present conveni. No obstant podrà ser convocada amb caràcter extraordinari per qualsevol dels seus membres.  
Esta comissió que tindrà el caràcter d'òrgan col·legiat, designarà d'entre els seus membres un president i un secretari i s'aplicarà el règim jurídic de les Administracions Públiques i del Procediment Administratiu Comú, en la redacció efectuada per la Llei 4/99, de 13 de gener.  
Sexta. Control i justificació de la subvenció.  
La comissió de seguiment recollida en el paràgraf anterior serà la responsable del control i de l'aplicació dels fons subvencionats per a l'execució del programa específic d'actuació, finançat segons el que preveu el present conveni. Per a justificar estos la ONG haurà de presentar els contractes celebrats, així com les factures dels gastos ocasionats per l'adquisició de mitjans materials necessaris per a l'execució del programa específic.  
La justificació dels gastos originats en ocasió de les actuacions finançades a càrrec dels fons previstos en l'estipulació tercera, s'efectuarà d'acord amb el que disposa el Text Refós de la Llei d'Hisenda Pública de la Generalitat Valenciana i les normes que s'apliquen, en cada cas, tenint en compte l'origen dels fons, pels Servicis de Gestió Econòmica de cada Institució.  
Séptima. Obligacions de Cáritas Diocesana  
Caritas Diocesana de València es compromet a:  
. Realitzar l'activitat o adoptar el comportament que fonamenta la concessió de la subvenció  
. Justificar el compliment dels requisits i les condicions, així com la realització de l'activitat i el compliment de la finalitat que determina la concessió o gaudi de la subvenció; a este efecte haurà de presentar, amb anterioritat al 31 de gener del 2007, una memòria final en què es faran constar la realització de l'objecte del present Conveni, la qual inclourà una relació individualitzada de les actuacions realitzades amb anterioritat al 31 de gener del 2007.  
. Justificar davant de la Direcció General de Servicis Socials, no estar sotmés en cap causa de prohibició per a obtindre la condició de beneficiari, d'acord amb el que establix l'article 13 de la llei 38/2003, de 17 de novembre, General de Subvencions.  
. Sotmetre's a les actuacions de comprovació, que ha d'efectuar la Generalitat Valenciana, així com qualssevol altres de comprovació i control financer que puguen realitzar els òrgans de control competents, aportant tota la informació que li siga requerida en l'exercici de les actuacions anteriors.  
. Disposar dels llibres comptables, registres diligenciats i la resta de documents degudament auditats en els termes exigits per la legislació aplicable, a fi de garantir l'adequat exercici de les facultats de comprovació i control.  
. Conservar els documents justificatius de l'aplicació dels fons rebuts, tot incloent-hi els documents electrònics, que puguen ser objecte de les actuacions de comprovació i control.  
. Procedir al reintegrament dels fons percebuts en els supòsits previstos en l'article 37 de la Llei 38/2003, General de Subvencions.  
. Comunicar l'obtenció de subvencions o ajudes per a la mateixa finalitat procedent de qualsevol administració o ens públic o privat.  
Octava. Conseqüències de l'incompliment  
Es podrà dictar una resolució de minoració o de desistiment sense efectes i en tot cas, de reintegrament de quantitats percebudes i exigència dels interessos de demora des del moment del pagament en els supòsits de l'article 37 de la Llei 38/2003, de 17 de novembre, General de Subvencions.  
Novena. Resolució.  
En el cas que la ONG firmant, no realitzara, les actuacions dimanants del present conveni, qualsevol de les institucions que es comprometen a aportar els fons per al seu finançament podrà procedir a la resolució del conveni.  
Desena. Vigència.  
El present conveni obligarà a les parts des del moment que siga aprovat per tots els òrgans competents en cada cas i estendrà la seua vigència fins al 31 de desembre de l'any 2006.   
Onzena. Normativa aplicable  
El present Conveni es regirà, per allò no previst en ell, per la regulació que per a les transferències establix la Llei d'Hisenda Pública de la Generalitat Valenciana així com per la Llei 38/03 de 17 de novembre, General de Subvencions i la resta de legislació concordant i d'aplicació.  
Les parts, una vegada llegit el present conveni, firmen en cinc exemplars d'este, en prova de conformitat, al lloc i en la data amunt indicats i s'entregarà en el mateix acte, un exemplar a cada una de les parts.  
La consellera de Benestar Social  
Alicia de Miguel García   
El Delegat del Govern a la Comunitat Valenciana  
Antonio Bernabé García  
L'alcaldessa de l'Ajuntament de València  
Rita Barberá Nolla   
La directora de Cáritas Diocesana de València  
Concepció Guillen Paredes  
El titular de l'òrgan de suport de la Junta de Govern Local  
Francisco Javier Vila Biosca